
Toyota Suid-Afrika Motors nooi Suid-Afrikaners om die amptelike Comrades-Eeufeespet te ontwerp

Sandton – Toyota Suid-Afrika Motors is al langer as twee dekades ’n trotse vennoot van die Comrades-marathon as sy amptelike voertuig- en mobiliteitsborg en help sodoende om een ​​van die land se mees ikoniese sportgeleenthede te ondersteun.
Toyota-voertuie vervul elke jaar ’n belangrike rol in die fasilitering van wedloopbedrywighede, logistiek en die vervoer van atlete op die roete tussen Pietermaritzburg en Durban. Toyota se vloot – van voorlopervoertuie en wedloop-beamptes tot mediese ondersteuning en logistieke spanne – help om die wêreld se grootste en oudste ultramarathon aan die gang te hou. Die ikoniese rooi-en-wit “Toyota Last Mile” dien oral met die roete langs as ’n herinnering aan die vasberadenheid, veerkragtigheid en prestasies wat die Comrades-ervaring kenmerk.
Terwyl die Comrades-maraton voorberei om sy eeufees in 2027 onder die tema 
“The Greatest Story Ever Run” te vier, bied Toyota Suid-Afrikaners ’n unieke geleentheid om deel van daardie verhaal te word deur die amptelike Comrades-eeufeespet te ontwerp.
Die jaarlikse Comrades-pet is vir baie hardlopers veel meer as net ’n bykomstigheid vir die wedloop. Dit is ’n gekoesterde aandenking wat maande se voorbereiding, persoonlike opoffering en die prestasie om die eindstreep oor te steek, verteenwoordig. In 2027 sal daardie pet selfs groter betekenis hê, aangesien hardlopers aan ’n geskiedkundige weergawe van die wedloop sal deelneem.
Die publiek word deur middel van die “The Greatest Cap Ever Worn”-kompetisie genooi om ’n ontwerp vir die amptelike gedenkpet, wat in elke deelnemer se wedloop-pakket vir die 100ste Comrades-maraton ingesluit sal word, in te dien. Aangesien verwag word dat ongeveer 28 000 hardlopers sal deelneem, sal die wenontwerp deur duisende deelnemers van Suid-Afrika en reg oor die wêreld gedra en gekoester word.

Hoe om in te skryf
Die kompetisie is amptelik oop en sluit op 30 Oktober vanjaar. Diegene wat belangstel om hul ontwerpe in te skryf, word aangemoedig om www.toyotacomradescap.co.za te besoek om die amptelike ontwerpsjabloon af te laai en die kompetisiebepalings en 
-voorwaardes te besigtig. 
Die wenontwerp sal op 13 November 2026 aangekondig word – ná die samestelling van ’n kortlys en openbare stemming, wat tussen 2 en 12 November 2026 sal plaasvind.

Pryspakket 
Die wenontwerper sal die volgende ontvang:
· ’n BBP-gasvryheidservaring by die Comrades-marathon.
· Reis of vlugte na Durban.
· Verblyf vir een nag.
· ’n Uitnodiging na die eksklusiewe dinee vir Comrades-borge en -vennote.
· ’n Inskrywing vir die Comrades-marathon se “Toyota-wen-’n-motor”-geluks-trekking.
· Die wenontwerp vir die pet, gemonteer op ’n uitstal-voetstuk en onderteken deur die Comrades-kampioen en ambassadeur vir die Global Team Toyota-atlete, Gerda Steyn.
· ’n Pryspakket bestaande uit drabare tegnologie, ter waarde van R11 500.

“Die Comrades-marathon gaan nog altyd oor mense, deursettingsvermoë en die ongelooflike verhale wat op die pad voor die wedloopdag na vore kom,” het Tasneem Lorgat, die hoofbestuurder van bemarkingskommunikasie by Toyota Suid-Afrika Motors, gesê.
“Hoewel ons na die eeufeesweergawe van hierdie merkwaardige gebeurtenis uitsien, wil ons Suid-Afrikaners die geleentheid bied om hul eie stempel op die geskiedenis daarvan af te druk. Die Comrades-pet is vir baie drawwers ’n betekenisvolle aandenking en ons sien daarna uit om te sien hoe deelnemers die gees, erfenis en betekenis van die 100ste wedloop deur middel van hul ontwerpe vertolk.”
Toyota sien daarna uit om die kreatiwiteit van Suid-Afrikaners te vier, terwyl hy voortgaan om die hardlopers, organiseerders, vrywilligers en gemeenskappe wat van die Comrades-maraton een van die land se mees blywende sporttradisies maak, te ondersteun.
Besoek Toyota Community Sponsorships | Toyota South Africa vir nog inligting oor Toyota se handelsmerkvennootskappe.

EINDE. 


	Refilwe Ramatlhodi Ndhlovu

	Bestuurder: Korporatiewe Kommunikasie

	Toyota Suid-Afrika Motors

	

	rramatlhodindhlovu@toyota.co.za
www.toyota.co.za





image1.jpeg
MEDIA RELEASE

toyota_sa f Toyota SA X Toyota_SA @ toyotaconnect.co.za




